CELEX: C2006/143/21
Language: el
Date: 2006-06-17 00:00:00
Title: Υπόθεση C-410/04: Απόφαση του Δικαστηρίου (πρώτο τμήμα) της  6ης Απριλίου 2006  (αίτηση του Tribunale Amministrativo Regionale per la Puglia για την έκδοση προδικαστικής αποφάσεως) — Associazione Nazionale Autotrasporto Viaggiatori (ANAV) κατά Comune di Bari, A.M.T.A.B. Servizio SpA (Ελεύθερη παροχή υπηρεσιών — Υπηρεσία δημόσιων τοπικών μεταφορών — Ανάθεση χωρίς προκήρυξη δημόσιου διαγωνισμού — Ανάθεση από δημόσιο οργανισμό σε επιχείρηση της οποίας το κεφάλαιο κατέχει ο ίδιος)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/12
            
         Απόφαση του Δικαστηρίου (πρώτο τμήμα) της 6ης Απριλίου 2006 (αίτηση του Tribunale Amministrativo Regionale per la Puglia για την έκδοση προδικαστικής αποφάσεως) — Associazione Nazionale Autotrasporto Viaggiatori (ANAV) κατά Comune di Bari, A.M.T.A.B. Servizio SpA
   (Υπόθεση C-410/04) (1)
   
   (Ελεύθερη παροχή υπηρεσιών - Υπηρεσία δημόσιων τοπικών μεταφορών - Ανάθεση χωρίς προκήρυξη δημόσιου διαγωνισμού - Ανάθεση από δημόσιο οργανισμό σε επιχείρηση της οποίας το κεφάλαιο κατέχει ο ίδιος)
   (2006/C 143/21)
   Γλώσσα διαδικασίας: η ιταλική
   Αιτούν δικαστήριο
   Tribunale Amministrativo Regionale per la Puglia
   Διάδικοι στην υπόθεση της κύριας δίκης
   Associazione Nazionale Autotrasporto Viaggiatori (ANAV)
   
      κατά Comune di Bari, A.M.T.A.B. Servizio SpA
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunale Amministrativo Regionale per la Puglia — Σύμφωνος με τα άρθρα 46, 49 και 86 ΕΚ χαρακτήρας εθνικής κανονιστικής ρυθμίσεως επιτρέπουσας την εκ μέρους δημοτικής αρχής ανάθεση της διαχειρίσεως υπηρεσίας δημόσιας τοπικής μεταφοράς σε ανώνυμη εταιρία με κεφάλαιο εξ ολοκλήρου δημόσιο — Ανάθεση για την οποία δεν ακολουθούνται οι διαδικασίες που προβλέπει η οδηγία 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (ΕΕ L 209, σ. 1)
   Διατακτικό της αποφάσεως
   Τα άρθρα 43 EΚ, 49 EΚ και 86 EΚ, καθώς και οι αρχές της ίσης μεταχειρίσεως, της απαγορεύσεως των διακρίσεων λόγω ιθαγένειας και της διαφάνειας δεν απαγορεύουν εθνική κανονιστική ρύθμιση επιτρέπουσα σε δημόσιο οργανισμό την απευθείας ανάθεση δημόσιας υπηρεσίας σε εταιρία της οποίας το κεφάλαιο ανήκει εξ ολοκλήρου στον ίδιο, υπό τον όρον, αφενός, ότι ο δημόσιος οργανισμός ασκεί επί της εταιρίας αυτής έλεγχο ανάλογο προς αυτόν που ασκεί επί των δικών του υπηρεσιών και, αφετέρου, ότι η εταιρία αυτή ασκεί το κύριο μέρος της δραστηριότητάς της με τον δημόσιο οργανισμό που την ελέγχει.
   
      (1)  ΕΕ C 300 της 4.12.2004.